

**OBČINA DRAVOGRAD**

Trg 4. julija 7, 2370 Dravograd, tel.: +386 2 872 35 60, faks: +386 2 872 35 74

[http://www.dravograd.si](http://www.dravograd.si/); e-mail: [obcina@dravograd.si](mailto:tajnistvo@dravograd.si)

Številka: 478-0002/2024-3

Datum: 24.4.2025

Občina Dravograd, Trg 4. julija 7, 2370 Dravograd na podlagi 52. člena ter v zvezi z 2. točko 1. odstavka 65. člena Zakona o stvarnem premoženju države in samoupravnih lokalnih skupnosti (ZSPDSLS-1; Uradni list RS, št. 11/2018, 79/2018 in 78/23 – ZORR) in v povezavi z 19. členom Uredbe o stvarnem premoženju države in samoupravnih lokalnih skupnosti (Ur.l. RS, št. 31/18; v nadaljevanju: Uredba), objavlja:

**N A M E R O**

**za oddajo nepremičnin v najem**

Občina Dravograd, Trg 4. julija 7, 2370 Dravograd, matična št.: 5880351000, namerava oddati v najem naslednjo nepremičnino:

|  |  |  |  |  |  |
| --- | --- | --- | --- | --- | --- |
| **zap.št.** | **Št. parcele** | **Katastrska občina** | **Površina (m2)** | **delež zemljišča** | **minimalna letna najemnina na najemno pogodbo v EUR** |
| 1. | del 1184/1 | 829 Dravograd | 3761,00 | cca. 2500/3761 | 15 |
| 2. | del 1184/2 | 829 Dravograd | 85,00 | cca. 40/85 | 15 |

Zemljišče v naravi v pretežnem delu že uporabljajo fizične osebe za namene obdelovanja in koriščenja vrtov oziroma namene vrtičkarstva. Za isti namen se bo sklenila tudi najemna pogodba po tej nameri. Grafična situacija dela zemljišča, ki se oddaja v najem je priloga te namere.

V najem se oddaja zgolj zemljišče, vsakršni morebitni objekti, ki bi bili postavljeni na predmetnem zemljišču niso last najemodajalca oz. organizatorja, zato tudi niso predmet oddaje v najem.

Na podlagi 2. točke 1. odstavka 65. člena ZSPDSLS-1 se bo del nepremičnine oddal v najem fizičnim osebam (dejanskim uporabnikom) z metodo neposredne pogodbe.

Namera o oddaji navedene nepremičnine v najem se pred sklenitvijo neposredne pogodbe objavi na spletni strani Občine Dravograd in mora biti objavljena najmanj 20 dni.

Pogodba mora biti sklenjena v roku 15 dni po pozivu organizatorja za sklenitev posla. V kolikor pogodba ni sklenjena v danem roku, se pogodba lahko sklene z naslednjim najugodnejšim ponudnikom ali pa organizator odstopi od sklenitve posla.

Najemna pogodba bo sklenjena za nedoločen čas, s šest mesečnim odpovednim rokom.

Minimalna letna najemnina je oz. bo določena na podlagi Cenika oddaje zemljišč v lasti Občine Dravograd v najem (zakup) št. 007-0008/2016-1 z dne 05.07.2016.

Višina letne najemnine oziroma zakupnine za posamezno najemno oziroma zakupno pogodbo, ne more biti nižja kot 15,00 EUR.

Organizator (župan Občine Dravograd ali oseba, ki jo župan za to pooblasti) lahko do sklenitve najemne pogodbe postopek zbiranja ponudb oziroma postopek oddaje v najem z metodo neposredne pogodbe ustavi oziroma ne sklene pogodbe z uspelim ponudnikom, brez odškodninske odgovornosti.

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Občine Dravograd je objavljeno na spletni strani:

[*https://www.dravograd.si/act/31737*](https://www.dravograd.si/act/31737)

**Občina Dravograd**

**ŽUPAN**

**Anton PREKSAVEC**